ລັດຖະບານ​ມຽນມາ ລົງ​ນາມ​ ໃນ​ຂໍ້​ຕົກລົງຢຸດຍິງ ກັບກະບົດ 8 ກຸ່ມ
ສຫລ ກ່າວວ່າ ​ການ​ລົງ​ນາມ​ ໃນ​ຂໍ້​ຕົກລົງ​ຢຸດຍິງ “ແມ່ນບາດກ້າວ​​ ທີ່​ສຳຄັນ​ຂັ້ນທຳອິດ” ຂອງ​ຂັ້ນ​ຕອນ​ ການ​ດຳ​ເນີນ​ງານ​ ທີ່​ຍາວ​ໄກ ​ເພື່ອ​ໄປສູ່ການມີສັນຕິພາບ ທີ່ຍືນຍົງ.
ລັດຖະບານມຽນມາ ແລະຊົນກຸ່ມນ້ອຍທີ່ຕິດອາວຸດ 8 ກຸ່ມ ໄດ້ລົງນາມໃນຂໍ້ຕົກລົງຢຸດຍິງ ຊຶ່ງໄດ້ຮັບການຊົມເຊີຍວ່າເປັນ ຜົນສຳເລັດຢ່າງໃຫຍ່ຫຼວງ ເຖິງແມ່ນວ່າ ກຸ່ມກະບົດອື່ນໆ ຍັງບໍ່ຍອມລົງນາມໃນຂໍ້ຕົກລົງຢຸດຍິງກໍຕາມ ທ່ານ ປະທານາທິບໍດີນິຍົມການປະຕິຮູບຂອງ ມຽນມາ ໄດ້ເຂົ້າຮ່ວມໃນພິທີ ລົງນາມດັ່ງກ່າວ ຊຶ່ງໄດ້ມີການ ຖ່າຍທອດທາງໂທລະພາບ ໃນແລງວັນພະຫັດມື້ນີ້ ທີ່ນະຄອນ ຫຼວງ ພ້ອມກັບບັນດາຜູ້ນຳຂອງກຸ່ມກະບົດ ແລະ ບັນດານັກການທູດຕ່າງປະເທດ ຈາກຫຼາຍໆປະເທດ ເຂົ້າຮ່ວມເປັນສັກຂີພິຍານ ທ່ານ ໄດ້ກ່າວວ່າ ປະທານາທິບໍດີຫວັງວ່າ ຈະໄດ້ມີການບັນລຸຂໍ້ຕົກລົງຢຸດຍິງໃນທົ່ວປະເທດກັບທຸກກຸ່ມກະບົດ ຂອງມຽນມາ ແຕ່ຄວາມຫວັງດັ່ງກ່າວໄດ້ຈາງຫາຍໄປໃນທ້າຍເດືອນແລ້ວນີ້ ເວລາພວກກະບົດ 10 ກຸ່ມ ໄດ້ປະກາດວ່າ ພວກຕົນຈະບໍ່ລົງນາມດ້ວຍ ຮ່ວມຢູ່ໃນບັນດາກຸ່ມ ທີ່ບໍ່ໄດ້ເຂົ້າຮ່ວມການລົງນາມໃນວັນພະຫັດມື້ນີ້ ແມ່ນປະກອບດ້ວຍ ກອງທັບສະຫະລັດ Wa ຊຶ່ງເປັນກຸ່ມກະບົດທີ່ເຂັ້ມແຂງສຸດກຸ່ມນຶ່ງໃນມຽນມາ ແລະອົງການ ເອກກະລາດ Kachin ທີ່ຄວມຄຸມບໍລິເວນສ່ວນໃຫຍ່ໃນພາກຕາເວັນອອກສຽງເໜືອຂອງປະເທດນັ້ນ ກະຊວງ ການຕ່າງປະເທດຂອງສະຫະລັດ ສະແດງຄວາມຍິນດີຕໍ່ການລົງນາມໃນຂໍ້ຕົກລົງດັ່ງກ່າວນີ້ວ່າ  ຂອງຂັ້ນຕອນການດຳເນີນງານທີ່ຍາວໄກ ເພື່ອໄປສູ່ການມີສັນຕິພາບທີ່ຍືນຍົງ, ແຕ່ໄດ້ກ່າວໃນຖະແຫຼງການວ່າ ຍັງມີຄວາມເປັນຫວ່ງເປັນໃຍຢູ່ ເພາະຍັງມີປະຊາຊົນຫຼາຍກວ່າ 100 ພັນຄົນ ທີ່ໄດ້ພັດພາກຈາກເຮືອນຊານບ້ານຊ່ອງຂອງຕົນໄປ ໃນເຂດດັ່ງກ່າວ